joelniklaus/EU_Wikipedias huggingface dataset:
Southern Methodist University

Southern Methodist University on yksityinen yliopisto University Parkissa, Texasin osavaltiossa Yhdysvalloissa. Yliopisto on perustettu vuonna 1911, ja vuonna 2014 siellä opiskeli yli 10 000 opiskelijaa.

Southern Methodist Universityn on perustanut ja sen omistaa Yhdistynyt metodistikirkko.

Yliopistoa edustavat NCAA:n alaisessa yliopistourheilussa SMU Mustangsin nimellä kulkevat joukkueet. 1980-luvulla SMU:lla oli vuosien ajan koko maan paras joukkue amerikkalaisessa jalkapallossa, mutta 1987 havaittiin yliopiston törkeästi rikkoneen tiukkoja rekrytointisäädöksiä, ja koko jalkapallojoukkue lakkautettiin rangaistuksena vuodeksi.

Aiheesta muualla

Texasin yliopistot ja korkeakoulut
Rosie Brennan

Rosie Brennan (s. 2. joulukuuta 1988 Park City, Utah) on yhdysvaltalainen maastohiihtäjä. Hän on arvokilpailuissa sijoittunut parhaimmillaan neljänneksi niin henkilökohtaisissa lajeissa kuin viestissäkin. Maailmancupissa hänellä on kaksi osakilpailuvoittoa.

Maastohiihdon maailmancupissa Brennan kilpaili ensimmäisen kerran Whistlerin perinteisen hiihtotavan sprintissä tammikuussa 2009 sijoittuen 34:nneksi. Ensimmäiset maailmancupin pisteensä hän saavutti Rybinskissä tammikuussa 2015 oltuaan 10 kilometrin vapaan hiihtotavan kilpailussa 13:s. Kymmenen parhaan joukkoon hän sijoittui ensimmäisen kerran oltuaan kuudes Davosin 10 kilometrin vapaan hiihtotavan kilpailussa joulukuussa 2018. Kolmen parhaan joukkoon hän sijoittui ensimmäisen kerran oltuaan kolmas Rukan Nordic Opening -tapahtuman 10 kilometrin vapaan hiihtotavan takaa-ajokilpailun osuusajoissa 2020. Ensimmäisen voittonsa hän saavutti joulukuussa 2020 voitettuaan Davosin vapaan hiihtotavan sprintin. Hän voitti seuraavana päivänä 10 kilometrin vapaan hiihtotavan kilpailun. Tammikuussa 2021 Brennan sijoittui toiseksi Val Mustairin vapaan hiihtotavan takaa-ajokilpailussa, joka oli sen vuoden Tour de Skin kolmas osakilpailu. Toblachin kymmenen kilometrin kilometrin vapaan hiihtotavan väliaikalähtökilpailussa Brennan oli toinen. Tour de Skin kokonaiskilpailussa hän sijoittui kuudenneksi. Maailmancupin 2020–2021n kokonaiskilpailussa ja normaalimatkojen cupissa hän sijoittui neljänneksi. Kaudella 2021–2022 Brennan sijoittui Lillehamerin 10 kilometrin vapaan hiihtotavan väliaikalähtökilpailussa kolmanneksi. 

Falunin MM-kilpailuissa 2015 Brennan sijoittui viestissä neljänneksi, 30 kilometrin perinteisen hiihtotavan kilpailussa 16:nneksi ja 15 kilometrin yhdistelmäkilpailussa 29:nneksi. Lahden MM-kilpailuissa 2017 hän oli yhdistelmäkilpailussa 27:s ja 10 kilometrin perinteisen hiihtotavan väliaikalähtökilpailussa 31:s. Pyeongchangin olympialaisissa 2018 hän sijoittui 15 kilometrin yhdistelmäkilpailussa 58:nneksi. Seefeldin MM-kilpailuissa 2019 hän sijoittui viestissä viidenneksi, yhdistelmäkilpailussa kymmenenneksi, 30 kilometrin vapaan hiihtotavan yhteislähtökilpailussa 16:nneksi ja 10 kilometrin perinteisellä 24:nneksi. Oberstdorfin MM-kilpailuissa 2021 hän oli viestissä neljäs, vapaan hiihtotavan parisprintissä viides, 10 kilometrin vapaan hiihtotavan kilpailussa 17:s ja perinteisen hiihtotavan henkilökohtaisessa sprinttikilpailussa 34:s. Pekingin olympialaisissa 2022 hän sijoittui vapaan hiihtotavan sprintissä neljänneksi, 30 kilometrin vapaan hiihtotavan yhteislähtökilpailussa kuudenneksi, 10 kilometrin perinteisen hiihtotavan väliaikalähtökilpailussa 13:nneksi, 15 kilometrin yhdistelmäkilpailussa 14:nneksi, parisprintissä viidenneksi ja viestissä kuudenneksi.

Lähteet 

Yhdysvaltalaiset maastohiihtäjät
Vuonna 1988 syntyneet
Elävät henkilöt
Aarne Aktan

Aarne Antero Aktan (s. 1973) on suomalainen yritysjohtaja, joka on toiminut Synlab Suomen toimitusjohtajana huhtikuusta 2019 alkaen. Hän työskenteli vuosina 2011–2016 Talentum Oyj:n toimitusjohtajana. Keväällä 2016 Aktan nimettiin Pihlajalinnan uudeksi toimitusjohtajaksi, josta hän lähti uusiin tehtäviin loppuvuodesta 2017.

Aktan on koulutukseltaan kauppatieteiden kandidaatti. Ennen nykyistä tehtäväänsä hän on työskennellyt Kauppamainos Bozell Oy:n yhteyspäällikkönä 1997–1998 ja Quartal Oy:n toimitusjohtajana 1998–2011. Aktan on vuodesta 2007 lähtien toiminut Trainers’ House Oyj:n hallituksen puheenjohtajana. Hän kuuluu myös Quartal Oy:n, Pihlajalinna Oy:n ja Kuiri Mobile Oy:n hallituksiin. Aktan jätti Pihlajalinnan toimitusjohtajan toimen joulukuussa 2017.

Ura 
 1997–1998 Yhteyspäällikkö, Kauppamainos Bozell Oy
 1998–2011 Toimitusjohtaja, Quartal Oy
 2011–2016 Toimitusjohtaja, Talentum
 2016–2017 Toimitusjohtaja, Pihlajalinna
2019– Toimitusjohtaja, Synlab Suomi

Lähteet 

Suomalaiset yritysjohtajat
Vuonna 1973 syntyneet
Elävät henkilöt
Dead Island: Riptide

Dead Island: Riptide on selviytymiskauhu- ja toimintaseikkailupeli. Peli suunniteltiin laajennuksena Dead Island -pelille mutta julkaistiin itsenäisenä pelinä.

Peli on julkaistu kesäkuussa 2012 Windowsille, PlayStation 3:lle ja Xbox 360:lle. Pelille julkaistiin myös versiot PlayStation 4:lle, Xbox Onelle ja SteamOS:lle 31. toukokuuta 2016.

Vastaanotto 
GameSpotin arvostelussa peli sai 4/10.

Lähteet 

Toimintaseikkailupelit
Selviytymiskauhupelit
Windows-pelit
PlayStation 3 -pelit
Xbox 360 -pelit
Törmäkukat

Törmäkukat eli piirtotörmäkukat (Scabiosa) on kasvisuku, joka kuuluu kuusamakasvien heimoon. Aiemmin se on luettu purtojuurikasveihin (Dipsacaceae). Monia törmäkukkalajeja viljellään koristekasveina, lajista riippuen yksivuotisina, kaksivuotisina tai monivuotisina.

Lajeja 
 Scabiosa atropurpurea – koreatörmäkukka
 Scabiosa canescens – tuoksutörmäkukka
 Scabiosa caucasica – kaukasiantörmäkukka
 Scabiosa columbaria – kivikkotörmäkukka eli ketotörmäkukka eli tähtiruusuruoho
 Scabiosa japonica – japanintörmäkukka
 Scabiosa lucida – vuoritörmäkukka
 Scabiosa nitens – azorientörmäkukka
 Scabiosa ochroleuca – keltatörmäkukka
 Scabiosa prolifera – karmelintörmäkukka
 Scabiosa stellata – tähtitörmäkukka
 Scabiosa variifolia – pensastörmäkukka

Lähteet

Aiheesta muualla 
 Suomen Lajitietokeskus: Piirtotörmäkukat (Scabiosa)
Night at the Museum – Haudan salaisuus

Night at the Museum – Haudan salaisuus (Night at the Museum: Secret of the Tomb) on vuonna 2014 ensi-iltansa saanut toimintakomediaelokuva, jonka on ohjannut Shawn Levy. Se on jatkoa elokuville Night at the Museum – yö museossa (2006) ja Night at the Museum 2 (2009). Suomessa Night at the Museum – Haudan salaisuus sai ensi-iltansa 13. helmikuuta 2015.

Juoni 
On tavallinen päivä museossa. Juhlat ovat pystyssä ja kaikilla on hauskaa. Yhtäkkiä kaikki museon näytteet, kuten Teddy, Attila the Hun ja muut kaatuvat. Syy kaatumiseen on taulu. Taulu herättää öisin aina kaikki näytteet henkiin. Taulun voima on huvennut. Larry Daleyn täytyy lähteä Lontooseen muiden ystäviensä kanssa ja pelastaa museo.

Näyttelijät

Lähteet

Aiheesta muualla 
 
 

Vuoden 2014 yhdysvaltalaiset elokuvat
Yhdysvaltalaiset komediaelokuvat
Brittiläiset komediaelokuvat
British Museum
Vuoden 2014 brittiläiset elokuvat
Université de Montréal

Université de Montréal on yliopisto Kanadan Quebecin Montrealin kaupungissa.

Historia

Université de Montréal aloitti toimintansa 6. tammikuuta 1876 ja se oli aluksi osa Université Laval de Québeciä. Yliopiston aloittaessa oppilaita oli vähemmän kuin sata ja tiedekuntia vain kolme. Vuonna 1895 yliopisto sai yhtenäiset tilat, joihin aiemmin hajallaan ympäri kaupunkia sijainneet tiedekunnat siirrettiin. Itsenäinen laitoksensa yliopistosta tuli 8. toukokuuta 1919. Tulipalo tuhosi yliopiston tilat ja tämän seurauksena Ernest Cormier suunnitteli uuden kampusalueen julkistaen suunnitelman vuonna 1926. Rakennustyöt saatiin lopullisesti valmiiksi vasta 1943 rakentamisen pysähdyttyä joksikin aikaa suuren laman takia. Vuonna 2002 yliopisto alkoi rakennuttaa viittä uutta rakennusta, joihin on tarkoitus sijoittaa tutkimuslaitoksia ja opetustiloja.

Toiminta
Université de Montréalin hallinto- ja opetuskielenä toimii ranska ja sen suullista ja kirjallista osaamista testataan yliopistoon pyrkiviltä. Yliopiston rehtorina toimii Guy Breton. Vuonna 2010 tavallisia opiskelijoita oli 61 253 ja jatkotutkintoa suorittavia oli heidän lisäkseen 15 798. Opetushenkilökuntaa oli yhteensä 7 329. QS World University Rankings listasi Université de Montréalin 83. parhaaksi yliopistoksi maailmassa vuonna 2014.

Yliopistoon kuuluu 13 eri tiedekuntaa ja 2 laitosta:

Tiedekunnat
Faculté des arts et des sciences
Faculté de l’éducation permanente
Faculté de médecine dentaire
Faculté des sciences de l’éducation
Faculté de l'aménagement
Faculté de études supérieures et postdoctorales
Faculté de droit
Faculté de médecine
Faculté de musique
La Faculté des sciences infirmières
Faculté de pharmacie
Faculté de théologie et de sciences des religions
Faculté de médecine vétérinaire

Muut laitokset
Département de kinésiologie
École d'optométrie

Lähteet

Aiheesta muualla 

Kanadan yliopistot ja korkeakoulut
Montréal
Nils Olav

Sir Nils Olav on kuningaspingviini, joka on Edinburghin eläintarhan maskotti ja Norjan kuninkaan vartiokaartin ritari.

Nils Olav sai nimensä vuonna 1972 majuri Nils Egelieniltä ja Norjan kuningas Olavi V:ltä. Nils Egelien oli järjestämässä pingviinin saamista Edinburghiin. Tämän jälkeen Nils Olav sai Norjan vartiokaartin kunniajäsenyyden.

Ensimmäinen Nils Olav kuoli vuonna 1987. Se korvattiin sen jälkeen kaksivuotiaalla kuningaspingviinillä, ja se sai nimekseen Nils Olav II. Vuonna 2008 Nils Olavista tuli maailman ensimmäinen ritarin arvon saanut lintu. Toinen Nils Olav kuoli tämän jälkeen. Nils Olav III ylennettiin vuonna 2016 prikaatikenraaliksi.

Lähteet

Pingviinilinnut
Kuuluisat linnut
Psycroptic (albumi)


Psycroptic on australialaisen saman nimisen yhtyeen kuudes studioalbumi. Se julkaistiin 9. maaliskuuta 2015 levymerkillä Prosthetic Records.

Taustaa 
Lokakuussa 2014 yhtye solmi levytyssopimuksen yhdysvaltalaisen Prosthetic Recordsin kanssa. Albumin ensimmäinen singlelohkaisu "Echoes to Come" julkaistiin digitaalisena latauksena 4. marraskuuta 2014. Kappaleesta julkaistiin musiikkivideo joulukuussa 2014.

Kappaleet

Kokoonpano 
 Jason Peppiatt ‎– laulu
 Joe Haley ‎– kitara
 Cameron Grant ‎– bassokitara
 David Haley ‎– rummut

Arvostelut 
 Angry Metal Guy: 
 Exclaim!: 7/10
 Heavy Blog Is Heavy: 
 Imperiumi.net: 
 Metal Observer: 9/10
 MetalSucks: 
 Sputnikmusic:

Lähteet

Aiheesta muualla 
 

Psycropticin albumit
Vuoden 2015 albumit
101955 Bennu

101955 Bennu on Aurinkoa kiertävä pikkuplaneetta, joka kuuluu Maan lähelle tuleviin Apollo-asteroideihin. Se löydettiin LINEAR-ohjelmalla 11. syyskuuta 1999, ja se sai nimensä egyptiläisen mytologian Bennu-linnun mukaan. Ennen nimeämistään asteroidi tunnettiin tunnuksella 1999 RQ36.

Fyysiset ominaisuudet
Bennu on kooltaan pieni. Bennun läpimitta on 490,06 ± 0,16 metriä navoilta 498,49 ± 0,12 m ja 564,73 ± 0,12 × 536,10 ± 0,12 m päiväntasaajalla. Kappaleen albedo on 0,046; massa 7,329 ± 0,009x1010 kilogrammaa ja pyörähdysaika eli vuorokauden pituus sen pinnalla on 4,297 tuntia. Bennun pyörähdysakselin kaltevuus on 177,6±0,11 astetta. Bennu on B-tyypin asteroidi.

Kiertoradan ominaisuudet
Bennu kiertää Auringon ympäri kerran noin 1,20 vuodessa.

Tutkimus
Bennu on Nasan vuonna 2016 laukaistun OSIRIS-REx-luotaimen tutkimuskohde. Luotain saapui Bennulle 3. joulukuuta 2018.

OSIRIS-REx-luotain teki 20. lokakuuta 2020 pintakosketuksen asteroidiin ja keräsi tomua ja soraa sen pinnalta. Se oli ensimmäinen Nasan tekemä näytteenottoyritys asteroidin pinnalta. Suunnitelmien mukaan luotain lähtee paluumatkalle, jos näytettä on tarpeeksi. Luotaimella on mahdollisuus kolmeen yritykseen. Näytettä on tarkoitus päästä tutkimaan Maassa vuonna 2023.

Kuvia

Lähteet

Apollo-asteroidit
Luotaimilla tutkitut pikkuplaneetat
Julian Tuwim

Julian Tuwim (13. syyskuuta 1894, Łódź, Puola – 27. joulukuuta 1953, Zakopane, Puola) (sukunimi טובים tarkoittaa hepreaksi hyvää) oli puolanjuutalainen prosaisti, runoilija ja teatterinjohtaja. Satiirisia laulujen sanoituksia tehdessään hän käytti myös pseudonyymiä Oldlen.

Tuwim kävi koulun synnyinkaupungissaan Łódźissa ja opiskeli Varsovan yliopistossa oikeustiedettä ja filosofiaa. Tuwim kuului kirjailijohin, jotka muodostivat Skamander-ryhmän samannimisen kirjallisuuslehden ympärille. Ryhmään kuuluivat myös Antoni Słonimski, Władysław Reymont ja Jarosław Iwaszkiewicz. Puolan saavutettua itsenäisyyden vuonna 1918 maan kirjallisuus nousi ainutlaatuiseen kukoistukseen. Tuwim oli satiirikko, ja hän tuotti kabaree- ja burleskihenkisiä teatteriesityksiä.

Tuwim julkaisi teoksensa puolaksi. Varhaisvuosien teoksissa kuvastuu positiivisuus. Näitä ovat "Czyhanie na Boga" (1918), "Sokrates tańczący" (1920), "Siódma jesień" (1922), ja "Wierszy tom czwarty" (1923). Hän kirjoitti myös lastenkirjoja. Satiirisuus ja katkeruus lisääntyvät myöhemmissä teoksissa Słowa we krwi (1926), Rzecz Czarnoleska (1929), Biblia cygańska (1933) ja Treść gorejąca (1933).

Toisen maailmansodan aikana Tuwim työskenteli viisi vuotta maanpaossa Lontoossa maan pakolaishallituksen tehtävissä ja toimitti Nowa Polska -lehteä.

Suomennettu runo
 Jumalalle ("Czyhanie na Boga", 1918) suom. Anna-Maija Raittila (saksankielisestä käännöksestä). Teoksessa Lähteenkirkas hiljaisuus, uskonnollista runoutta 1900-luvun Euroopassa, toim. Anna-Maija Raittila. Kirjapaja, Helsinki 1983.

Lähteet 

Puolalaiset kirjailijat
Vuonna 1894 syntyneet
Vuonna 1953 kuolleet
Reino Linko

Reino Rafael Linko (11. tammikuuta 1926 – 23. marraskuuta 2012 Turku) oli suomalainen elintarvikekemisti ja professori. Hän oli Turun yliopiston elintarvikekemian professori 1982–1989. Hänen tutkimusalaansa olivat ympäristön ja elintarvikkeiden vierasaineet sekä luononvarojen elintarvikekemiallinen hyödyntäminen.

Lähteet 

Suomalaiset kemistit
Turun yliopiston professorit
Suomalaiset professorit
Vuonna 1926 syntyneet
Vuonna 2012 kuolleet
HJK–FC Barcelona-jalkapallo-ottelu 2014

Helsingin Jalkapalloklubi ja espanjalainen FC Barcelona kohtasivat harjoitusottelussa Helsingin olympiastadionilla 9. elokuuta 2014. Ottelua oli saapunut katsomaan 40 435 katsojaa, joka oli HJK:n uusi yleisöennätys Barcelona voitti ottelun 6-0.

Ottelun myötä HJK valittiin Vuoden urheilumarkkinointiteko -palkinnon voittajaksi Suomen Urheilugaalassa tammikuussa 2015.

Taustaa 
Barcelona oli luvannut saapua paikalle parhaimmalla mahdollisella joukkueellaan, mutta kokoonpanosta puuttuivat muun muassa maailmantähdet Lionel Messi, Neymar ja Xavi. Barcelonan joukkue koostuikin pääosin junioripelaajista. Ottelua kutsuttiin myös nimellä El Stádico, joka viittaa Barcelonan ja sen arkkivihollisen Real Madridin välisiin otteluihin, joita kutsutaan nimellä El Clásico.

Ottelun päätuomarina toimi suomalainen Mattias Gestranius.

Ottelu 
Munir ohjasi Barcelonan ensimmäisen maalin, kun ottelua oli pelattu neljä minuuttia. Yhdeksännellä minuutilla Sergi Roberto kasvatti espanjalaisseuran johdon 2-0-lukemiin, ja 17. minuutin kohdalla Munir teki päivän toisen maalinsa. Gerard Piquén 3-0-maalin yhteydessä HJK:n maalivahti Michael Tørnes loukkaantui, ja hänen tilalleen maaliin tuli Carljohan Eriksson. Tørnes ei enää pelannut kauden 2014 aikana. Toisen puoliajan alussa Marc Bartra puski ottelun viidennen maalin, ja kahdeksan minuuttia ennen loppua vaihdosta kentälle tullut Sandro sinetöi Barcelonan 6-0-voiton.

Lähteet 

Jalkapallo-ottelut
Vuoden 2014 jalkapallo
Sinisateet

Sinisateet (Wisteria) on kasvisuku, joka kuuluu hernekasvien heimoon. Sinisateisiin kuuluu neljä lajia. Ne ovat puuvartisia köynnöksiä, joista monia viljellään koristekasveina. Kiinasta kotoisin oleva kiinansinisade on Suomen ilmastossa hyvin talvenarka, mutta saattaa talvehtia Etelä-Suomessa.

Lajit 
 Wisteria brachybotrys
 ryöppysinisade eli japaninsinisade (Wisteria floribunda)
 Wisteria frutescens
 kiinansinisade (Wisteria sinensis)

Lähteet

Aiheesta muualla 
 Finto, Kassu – Kasvien suomenkieliset nimet: Sinisateet (Wisteria)
 ITIS: Wisteria 
 Flora of China: Wisteria 

Hernekasvit
Katalonialaiset maat

Katalonialaiset maat () tarkoittaa maa-alueita, joilla puhutaan katalaania.  

Termi ei ole virallinen eivätkä alueen valtiot ole sitä hyväksyneet. Nimitys perustuu näiden alueiden kulttuuriseen ja historialliseen yhteyteen, joka syntyi Aragonian kuningaskunnan aikana 1200–1500-luvuilla. 

Termiä käytetään myös Katalonian itsenäisyysliikkeen yhteydessä tarkoittamaan poliittista projektia, joka päämääränä on yhdistää katalonialainen kulttuurialue. Projektilla on vain vähäistä tukea Katalonian ulkopuolella, jossa se tulkitaan usein katalonialaisen nationalismin laajenemishalujen ilmentymänä.

Alue
Yhteensä katalonialaisten maiden pinta-ala on 70 000 km2. Vuonna 2006 alueen asukasluku oli hieman reilu 13,7 miljoonaa. Äidinkielisiä katalonianpuhujia näistä on hieman reilu 10 miljoonaa.

Lähde:

Lähteet

Aiheesta muualla 
 The Catalan Countries

Kulttuuriset alueet
Andorran politiikka
Ranskan politiikka
Italian politiikka
Espanjan politiikka
Vuohenjuuret

Vuohenjuuret (Doronicum) on asterikasvien heimoon kuuluva kasvisuku. Monia vuohenjuurilajeja ja niiden risteymiä viljellään perennana. Suvussa on lähes 30 lajia, jotka kasvavat alkuperäisinä Euroopassa, Aasiassa ja Välimerenalueella.

Vuohenjuuret ovat monivuotisia ruohovartisia kasveja, joilla on keltainen kukinto.

Lajeja ja risteymiä 
 Alppivuohenjuuri (Doronicum austriacum)
 Kesävuohenjuuri (Doronicum cataractarum)
 Pikkuvuohenjuuri (Doronicum columnae)
 Kevätvuohenjuuri (Doronicum orientale)
 Suvivuohenjuuri (Doronicum pardalianches)
 Isovuohenjuuri (Doronicum plantagineum)
 Loistovuohenjuuri (Doronicum × excelsum)

Lähteet

Aiheesta muualla 
 Finto: Kassu – Kasvien suomenkieliset nimet: Doronicum
 Suomen Lajitietokeskus: Vuohenjuuret – Doronicum
Suvikakkarat

Suvikakkarat (Glebionis) on asterikasvien heimoon kuuluva kasvisuku. Suvikakkaroita ja niiden risteymiä viljellään yksivuotisina koristekasveina. Krysanteemit ja päivänkakkarat ovat läheistä sukua suvikakkaroille.

Lajeja 
 Glebionis coronaria, syn. Chrysanthemum coronarium – kruunusuvikakkara eli vihanneskrysanteemi (kruunupäivänkakkara)
 Glebionis multicolor, syn. Chrysanthemum multicolor – kaunosuvikakkara
 Glebionis segetum, syn. Chrysanthemum segetum – keltasuvikakkara (keltapäivänkakkara)

Suvikakkaroihin on aiemmin luettu kirjokakkara eli kirjosuvikakkara eli kirjopäivänkakkara (Ismelia carinata, syn. Chrysanthemum carinatum ja Glebionis carinata).

Lähteet 

Asterikasvit
Ravern Johnson

Ravern Johnson (s. 21. heinäkuuta 1988 Clarksdale, Mississippi) on yhdysvaltalainen koripalloilija, joka edustaa Korisliigassa pelaavaa Kauhajoen Karhua. Hän pelaa joukkueessaan heittävän takamiehen sekä pienen laitahyökkääjän pelipaikoilla.

Yliopistossa neljä kautta pelannut Johnson pelasi ensimmäiset ammattilaisvuotensa Kreikassa ja NBA:n kehityssarjassa. Kauden 2013–2014 hän edusti Italian pääsarjassa pelannutta Victoria Libertas Pesaroa 9,8 pisteen ja 2,2 levypallon ottelukohtaisilla keskiarvoilla. Helmikuussa 2015 hän siirtyi suomalaiseen Kauhajoen Karhuun.

Tilastot

Runkosarja (kansalliset pääsarjat) 

 O = ottelut, 2p% = kahden pisteen heittojen onnistumisprosentti, 3p% = kolmen pisteen heittojen onnistumisprosentti, 1p% = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo

Lähteet 
 Ravern Johnson baskethotel.com
 Ravern Johnson basketball profile eurobasket.com 
 Ravern Johnson Stats College Basketball at Sports-Reference.com 
 Profiili legabasket.it

Viitteet 

Yhdysvaltalaiset koripalloilijat
Vuonna 1988 syntyneet
Elävät henkilöt
Tsinniat

Tsinniat eli oppineittenkukat (Zinnia) on asterikasvien heimoon kuuluva kasvisuku. Monia tsinnialajeja viljellään yksivuotisena koristekasvina. Isotsinniaa käytetään runsaasti ryhmäkasvina.

Lajeja 
 Zinnia angustifolia – korutsinnia
 Zinnia haageana – kultatsinnia
 Zinnia peruviana – peruntsinnia
 Zinnia tenuifolia – lukkitsinnia
 Zinnia violacea, syn. Zinnia elegans – isotsinnia

Kasvatus Kansainvälisellä avaruusasemalla 
Tammikuussa 2016 ISS:n Vegetable Production System (Veggie) -alustalla saatiin oranssi tsinnia kukkimaan ensimmäistä kertaa.

Lähteet 

Asterikasvit
Race, Evolution and Behavior

Race, Evolution and Behavior: A Life History Perspective on psykologi J. Philippe Rushtonin kirjoittama teos, jonka ensipainos julkaistiin vuonna 1995. Teoksessa Rushton argumentoi, että rotu on validi biologian käsite ja että eri rotuihin kuuluvat ihmiset poikkeavat toisistaan ja asettuvat eri kohtiin jatkumoilla kuudellakymmenellä eri käytöksen ja anatomian muuttujan osalta. Rushton esittää teoksessa, että mongolidit ja negridit asettuvat jatkumoilla ääripäihin ja kaukasoidit näiden väliin. Teos sai negatiivisen vastaanoton ja se on saanut osakseen kritiikkiä.

Aiheesta muualla
 Race, Evolution, and Behavior: A Life History Perspective; toinen painos. 

Evoluutiopsykologia
Ihmisrodut
Näennäistiede
Rasismi
Vuoden 1995 kirjat
Kluuvinlahden fossiilit (taideteos)

Kluuvinlahden fossiilit on Tuula Närhisen tekemä, vuonna 2003 valmistunut taideteos Helsingin Aleksanterinkadulla. Teoksessa on  jalkakäytävien poikki kulkevat, upotetut 8,5 senttimetrin levyiset kuparinauhat. Niissä on ruohikkoisen merenrannan kasvien ja eläinten latinankielisiä nimiä.

Merenlahden muistot 

Teoksen kadun poikki suunnatut nauhat on sijoitettu entisen Kluuvinlahden rantaviivan paikalle. Kluuvinlahti ulottui 1800-luvun alkupuolelle asti Töölönlahdesta kaakkoon näille seuduille, kunnes se täytettiin. Aleksanterinkadun keskiosaan sijoittuvan merenlahden täyttäminen kesti useita vuosikymmeniä. Vielä 1860-luvulla tulvat ja lieju katkaisivat Aleksanterinkadun toisinaan niin, että kulkijoiden piti kiertää Esplanadin kautta pitääkseen jalkansa kuivina.    

Aleksanterinkadun kunnostuksen yhteydessä 2001-2003 asennettiin lämmitys, joka pitää katukiveyksen lumettomana ja kuivana myös talvella. Kunnostettavan kadun ympäristöteoksesta järjestettiin ideakilpailu, jonka Tuula Närhisen teos voitti. 

Teoksen nimi Kluuvinlahden fossiilit kertoo kuivatetun merenlahden muistosta ja kertoo kävelijöille alueen historiasta. Teoskokonaisuutta on suunniteltu täydennettäväksi vielä vedessä ja kosteikossa eläneiden ja osittain jo sukupuutoon kuolleiden eliöiden kuvilla, joita on suunniteltu valettaviksi alueen kaivonkansiin.

Kuvia teoksesta

Latinankielisissä teksteissä esiintyvät tieteelliset nimet ja niiden suomenkieliset vastineet

Kadun länsiosa – pohjoispuoli (katsotaan Senaatintorille päin): 

Cladophora glomerata - ahdinparta 
Ceratophyllum demersum - karvalehti 
Myriophyllum spicatum - tähkä-ärviä 
Abramis brama - lahna 
Ruppia maritima - merihapsikka 
Catabrosa aquatica - vesihilpi 
Potamogeton pectinatus - hapsivita

Kadun länsiosa – eteläpuoli (katsotaan Senaatintorille päin):  

Phalaris arundinacea - ruokohelpi 
Gammarus zaddachi - lahtikatka 
Asellus aquaticus - vesisiira 
Nacoma balthica - liejusimpukka 
Stizostedion lucioperca - kuha 
Zannichellia palustris - merihaura
Electra crustulenta – levärupi

Kadun itäosa – eteläpuoli (katsotaan Kolmen sepän aukiolle päin):

Carex nigra - jokapaikansara 
Bithynia tentaculata - hoikkasarvikotilo 
Cordylophora caspia - runkopolyyppi 
Perca fluviatilis - ahven 
Potamogeton perfoliatus - ahvenvita 
Esox lucius - hauki

Kadun itäosa – pohjoispuoli (katsotaan Kolmen sepän aukiolle päin):  

Lemna minor - pikkulimaska 
Bolboschoenus maritimus - merikaisla 
Enteromorpha intestinalis - suolilevä 
Phragmites australis - järviruoko 
Myriophyllum sibiricum - kalvasärviä

Lähteet

Aiheesta muualla 

Helsingin patsaat ja veistokset
Naisten Vaahteraliiga

Naisten Vaahteraliiga on naisten amerikkalaisen jalkapallon korkein sarjataso Suomessa. Naiset ovat pelanneet amerikkalaista jalkapalloa vuodesta 2008 lähtien. Sitä ennen naiset pelasivat ainoastaan lippupalloa. Sarja kulki vuoteen 2015 nimellä naisten SM-sarja. Kaudeksi 2016 sarja otti käyttöön nykyisen nimensä. Kaudella 2022 sarjassa pelasi kuusi joukkuetta.

Joukkueet 2022

 Turku Trojans
 Helsinki Wolverines
 Mikkeli Bouncers
 West Coast Phoenix, Raisio
 Tampere Saint
 Lohja Lionesses

Mestarit
2008: GS Demons
2009: GS Demons
2010: GS Demons
2011: Helsinki Roosters
2012: Oulu Northern Lights
2013: GS Demons
2014: GS Demons
2015: GS Demons
2016: Helsinki Roosters
2017: Helsinki Wolverines
2018: Helsinki Wolverines
2019: Helsinki Wolverines
2020: Helsinki Wolverines
2021: Turku Trojans
2022: Turku Trojans

Lähteet

Suomen amerikkalaisen jalkapallon sarjat
Fast & Furious 7

Fast & Furious 7 (myös Furious 7) on vuonna 2015 ensi-iltansa saanut yhdysvaltalainen toimintaelokuva, jonka on ohjannut James Wan. Elokuva on Hurjapäät-elokuvasarjan seitsemäs osa. Sen pääosissa esiintyvät Vin Diesel, Paul Walker, Dwayne Johnson, Michelle Rodriguez, Jordana Brewster, Tyrese Gibson, Chris ”Ludacris” Bridges, Kurt Russell ja Jason Statham. Fast & Furious 7:ssa Dominic Toretto (Diesel), Brian O’Conner (Walker) ja heidän tiiminsä ovat palanneet Yhdysvaltoihin elämään normaalia elämää saatuaan armahduksen aiemmista rikoksistaan edellisessä elokuvassa. Tiimi joutuu ongelmiin, kun erikoisjoukoissa palvellut salamurhaaja Deckard Shaw (Statham) pyrkii kostamaan tiimille koomassa makaavan veljensä puolesta.

Elokuva jäi auto-onnettomuudessa 30. marraskuuta 2013 kuolleen Walkerin viimeiseksi. Walkerin kuoleman jälkeen kuvauksia lykättiin, kun käsikirjoitusta piti muokata. Hänen veljensä Caleb ja Cody olivat Walkerin sijaisnäyttelijöinä tämän kesken jääneissä kohtauksissa.

Fast & Furious 7 sai ensi-iltansa Suomessa 1. huhtikuuta 2015, jonka jälkeen se ilmestyi Yhdysvalloissa 3. huhtikuuta. Elokuva tuotti lipputuloja yli 392 miljoonaa dollaria ensimmäisen kolmen päivän aikana, mikä tekee siitä kaikkien aikojen neljänneksi suurimman avauksen. Elokuva on tuottanut yli 1,2 miljardia dollaria ja se on vuoden 2015 kolmanneksi eniten tuottanut elokuva, minkä lisäksi maailman 9. tuottanein elokuva kautta aikojen.

Näyttelijät

Lähteet 

Vuoden 2015 yhdysvaltalaiset elokuvat
Hurjapäät
Legendary Picturesin elokuvat
Pohja (geometria)

Pohja on avaruusgeometriassa symmetria-akselin suhteen suuntautuneiden kappaleiden pinnan osa, joka voi olla yksi- tai kaksiosainen. Vaippa erotetaan selvästi pohjasta, mihin symmetria-akseli päättyy. Nimitystä "vaippa" käytetään sellaisten kappaleiden pinnan osasta, joka kiertää "pohjaksi" miellettyjä osia tai osaa. Se on geometriassa usein tapauskohtaisesti sovittu nimitys, jota käytetään esimerkiksi lieriöissä, kartioissa, pyramideissa ja erilaisten pyörähdyskappaleiden tapauksissa. Mikäli pohjaa ja vaippaa ei voi erottaa toisistaan, puhutaan vain pinnasta.

Tasokuvioissa käytetään esimerkiksi nelikulmion ja kolmion "alimmaisesta sivusta" puheilmaisua pohja, vaikka kuvion osalle on olemassa oma nimityksensä kanta. Myös esimerkiksi kuution pöytää vasten olevasta tahkosta käytetään nimitystä pohja.

Lieriöt 
Ympyrälieriön pohjat ovat ympyröitä, joiden keskipisteet ovat symmetria-akselin päätepisteitä. Vaippa on se pinta, joka sulkee lieriön sisäänsä pohjien välissä. Tavallisen lieriön pohja voi olla mielivaltaisen muotoinen, kunhan kummatkin pohjat ovat samanlaiset ja yhdensuuntaiset. Vaipan tulee kiertää lieriö sisäänsä seuraten pohjien piiriä koko kierroksen.

Kuutio täyttää lieriön ehdot, koska vastakkaiset tahkot ovat samanlaiset ja yhdensuuntaiset. Kuution pohjiksi voidaan valita mitkä tahansa kaksi tahkoa, joten kaikkia kuution tahkoja voidaan pitää pohjina. Samasta syystä muutkin suorat särmiöt ovat lieriöitä ja niillä on pohjat.

Kartiot ja pyramidit 
Kartioissa ja pyramideissa on vain yksi pohja. Se on vastapäätä kartion kärkeä, joka on myös vaipan kärki. Vaippa sulkee kartion sisäänsä yhdessä pohjan kanssa, jonka piiriä vaippa seuraa koko kierroksen.

Ympyräpohjaisessa kartiossa pohja on ympyrän muotoinen. Pyramidissä pohja on monikulmio. Esimerkiksi egyptiläisissä pyramideissa pohjana on usein neliö.

Pyörähdyskappaleet 
Pyörähdyskappaleella tarkoitetaan kappaletta, joka syntyy käyrän, tasokuvion tai kappaleen pyörähtäessä valitun symmetria-akselin ympäri. Tällaisella kappaleella ei ole yleensä pohjaa, mutta sellainen syntyy, jos pyörähdyskappale katkaistaan symmetria-akselia vastaan tai pyörähtävän kuvion päätepiste projisoidaan symmetria-akselia vastaan.

Kuvia

Lähteet

Viitteet

Aiheesta muualla 
 Toivola, Marika & Härkönen, Tiina: Geometria 9 luokalle, osio 2, Avoin oppikirja, sivut 70−

Geometria
Lewis Tewanima

Lewis Tewanima myös Louis Tewanima (1888 Second Mesa, Arizona, Yhdysvallat – 18. tammikuuta 1969 Second Mesa, Arizona, Yhdysvallat) oli yhdysvaltalainen hopi-intiaaneihin kuulunut pitkän matkan juoksija. Hän kilpaili aktiivisesti vuodet 1907–1912 ja osallistui kahdesti olympialaisiin. Tukholmassa 1912 Tewanima sijoittui hopealle 10 000 juoksussa. Hänen siinä tekemänsä Yhdysvaltain-ennätys säilyi koskemattomana 52 vuoden ajan.

Elämä 
Tewanima syntyi hopi-intiaanien reservaatissa ja eli siellä lähes koko elämänsä. Hänet siirrettiin pois 1906, kun hopi-intiaanit ajautuivat riitoihin Yhdysvaltain hallituksen kanssa koulutuksesta. Tewanima lähetettiin Second Mesasta ensin Fort Wingateen ja sitten 1907 intiaaneille suunnattuun Carlisle Indian Industrial Schooliin.

Tewanima onnistui nopeasti vakuuttamaan Carlislen koulun valmentajan Glenn Scobey Warnerin juoksukyvyistään. Tewanima juoksi säännöllisesti Carlislen joukkueessa 10–15 mailin matkoja. Hän voitti vuonna 1908 Pennsylvanian yliopiston maastojuoksukilpailun ja pääsi edustamaan Yhdysvaltoja Lontoon olympialaisiin. Tewanima sijoittui olympaimaratonilla yhdeksänneksi ajalla 3.09.15.

Olympialaisten jälkeen Tewanima ja Jim Thorpe kuuluivat yleisurheilujoukkueen, joka onnistui usein voittamaan korkeakoulukilpailuissa kaikki suuremmat oppilaitokset. He olivat niin ylivoimaisia, että heidät nimettiin Yhdysvaltain Tukholman olympialaisten joukkueeseen ilman karsintakilpailuja. Tewanima sijoittui olympialaisten 10 000 metrin kilpailussa hopealle Hannes Kolehmaisen jälkeen. Hänen aikansa 32.06,6 pysyi Yhdysvaltain-ennätyksenä vuoteen 1964, jolloin toinen intiaani, Billy Mills rikkoi sen Tokion olympialaisissa. Tewanima osallistui olympialaisissa lisäksi maratonille, jossa sijoittui 16:nneksi.

Tewanima palasi vuoden 1912 olympialaisten jälkeen kotireservaattiinsa, jossa hän paimensi lampaita ja kasvatti maissia, meloneita ja papuja. Tewanima matkusti loppuelämänsä aikana vain harvoin kotinsa ulkopuolelle. Hän kuitenkin osallistui vuonna 1920 New Orleansissa 20 mailin Mardi Gras -juoksuun ja New York Evening Mailin maratonille, jotka hän voitti. Lisäksi hän teki samana vuonna Madison Square Gardenissa 10 mailin maailmanennätyksen.

Tewanima kuoli tammikuussa 1969 pudottuaan noin 20 metriä korkealta kallionkielekkeeltä. Hän oli matkalla kotiinsa uskonnollisesta seremoniasta, kun hän eksyi pimeässä eikä nähnyt heikentyneen näkönsä takia kunnolla eteensä.

Tunnustukset ja merkitys 
Tewanima sai useita tunnistuksia vielä elinaikanaan. Vuonna 1954 hänet valittiin Yhdysvaltain 22 parhaimman olympialaisyleisurheilijan joukkoon, ja vuonna 1957 hän kuului ensimmäisiin Arizonan urheilun kunnigalleriaan valittuihin henkilöihin.

Tewanimaa muistetaan hopi-intiaanien parissa, ja hän on erityisesti nuorten juoksijoiden sankari. Hopit ovat järjestäneet vuodesta 1974 alkaen Tewaniman mukaan nimettyä maastojuoksukilpailua.

Lähteet

Aiheesta muualla 
Louis Tewanima Footracen kotisivut 

Yhdysvaltalaiset kestävyysjuoksijat
Yhdysvaltalaiset olympiamitalistit
Vuonna 1888 syntyneet
Vuonna 1969 kuolleet
Liuksiala

Liuksiala tarkoittaa seuraavia

 Liuksialan kartano, kartano Kangasalla

Sukunimi
 Aarno Liuksiala (1903–1988), suomalainen ylimetsänhoitaja, pilapiirtäjä ja sarjakuvantekijä, Werner Elias Liuksialan poika
 Alfred Agathon Liuksiala (1861–1944), ent. Meurman, suomalainen senaattori
 Jesse Liuksiala (s. 1999), suomalainen jääkiekkoilija
 Juho Liuksiala (s. 1995), suomalainen jääkiekkoilija
 Werner Elias Liuksiala (1863–1935), suomalainen kanslianeuvos.
Davidson

Davidson tai Davidsson voi tarkoittaa:

Paikkoja
Davidson, Kanada
Davidson, Yhdysvaltojen Oklahoma
Davidson, Yhdysvaltojen Pohjois-Carolina
Davidsonin piirikunta, Yhdysvaltojen Tennessee
Davidsonin piirikunta, Yhdysvaltojen Pohjois-Carolina

Henkilöitä

Davidson tai Davidsson sukunimenä 
Amy Davidson (s. 1979), yhdysvaltalainen näyttelijä
Anthony Davidson (s. 1979), englantilainen autourheilija
Arthur Davidson (1881–1950), yhdysvaltalainen teollisuusjohtaja, toinen Harley-Davidsonin perustajista
Basil Davidson (1914–2010), brittiläinen toimittaja ja historioitsija
Brandon Davidson (s. 1991), kanadalainen jääkiekkoilija
Cecilia Davidsson (s. 1963), ruotsalainen kirjailija
Christian Davidsson, ruotsalainen kontrafagotisti
David Davidson (s. 1986), ghanalainen jalkapalloilija
Donald Davidson (1893–1968), yhdysvaltalainen runoilija
Donald Davidson (1917–2003), yhdysvaltalainen filosofi
Doug Davidson (s. 1954), yhdysvaltalainen näyttelijä
Eileen Davidson (s. 1959), yhdysvaltalainen näyttelijä
Jason Davidson (s. 1991), australialainen jalkapalloilija
John Davidson (s 1953), kanadalainen jääkiekkoilija
John Davidson (1878–1970), kanadalainen kasvitieteilijä
John Davidson (1886–1968), yhdysvaltalainen näyttelijä
John Davidson (1857–1909), skotlantilainen runoilija ja näytelmäkirjailija
John Davidson (s. 1941), yhdysvaltalainen viihdetaiteilija
John Andrew Davidson (1852–1903), kanadalainen poliitikko
John Frank Davidson (s. 1926), brittiläinen kemianteknikko
John Humphrey Davidson (1876–1954), brittiläinen upseeri ja poliitikko
John James Davidson (s. 1899), brittiläinen poliitikko
J. C. C. Davidson (1889–1970), brittiläinen poliitikko
Johan Davidsson (s. 1976), ruotsalainen jääkiekkoilija
Jonathan Davidsson (s. 1997), ruotsalainen jääkiekkoilija
Marcus Davidsson (s. 1998), ruotsalainen jääkiekkoilija
Lionel Davidson (1922–2009), brittiläinen kirjailija
Pete Davidson (s. 1993), yhdysvaltalainen näyttelijä ja koomikko
Randall Davidson (1848–1930), brittiläinen arkkipiispa
Ruth Davidson (s. 1978), skotlantilainen konservatiivipuolueen poliitikko
Scotty Davidson (1892–1915), kanadalainen jääkiekkoilija
Sven Davidson (1928–2008), ruotsalainen tennispelaaja
Tierna Davidson (s. 1998), yhdysvaltalainen jalkapalloilija

Davidson etunimenä 
Davidson Ezinwa (s. 1971), nigerialainen pikajuoksija
Davidson Matthew, kanadalainen pokeriammattilainen

Muuta
USS Davidson, Yhdysvaltojen entinen sotalaiva

Luettelot henkilöistä sukunimen mukaan
Klåsarön vesivoimalaitos

Klåsarön vesivoimalaitos on vesivoimalaitos Loosarinkoskessa Pyhtäällä Kymijoen länsihaarassa, joka laskee Suomenlahteen. Putous on 2,7–3,5 metriä, ja voimalaitoksen teho 4,6 MW. Koskessa on Klåsarö Oy:n perustama voimala, joka on valmistunut 1983, mutta siinä on ollut voimala jo aiemminkin. Klåsarö perustettiin 1975 voimalan rakentamista varten. Osakkaita oli perustamisvaiheessa A. Ahlström Oy (9 osaketta), Kajaanin Koski- ja Teollisuus Oy (1 osake) ja Oy Stockfors Ab (10  osaketta). Vuodesta 1980 osakkeet jakautuivat tasan A. Ahlströmin ja Stockforsin kesken. Koko osakekanta siirtyi Ahlströmille vuonna 1984. Enso-Gutzeit osti Klåsarön koko osakekannan ja myi sen pois vuonna 1994. Voimalaitoksen on omistanut Oy Mankala Ab vuodesta 2001.

Lähteet

Aiheesta muualla
Vuoden 1983 rakentaminen Vesirakentajan sivulla

Pyhtää
Suomen kosket
Suomen vesivoimalat
Kymijoki
Suomen padot
Helen
Loppijärvi

Loppijärvi  eli myös Lopenjärvi  on järvi Kanta-Hämeessä Lopella sen kirkonkylän eteläpuolella.

Maantietoa 
Järven pinta-ala on noin 12 neliökilometriä ja se on 7,3 kilometriä pitkä ja 4,1 kilometriä leveä. Pohjoisosa muodostaa suuren järvenosan, jonka keskellä sijaitsee suuria saaria. Sen itäosassa työntyy etelään 600 metriä pitkä Sajaniemi, jonka itäpuolella aukeaa etelään jatkuva viisi kilometriä pitkä, lahtimainen ja leveimmillään 1,5 kilometrinen järvenosa.

Järvessä on arvioitu olevan 25 saarta. Saarten yhteispinta-ala on 48,4 hehtaaria, mikä tekee 4,1% järvin pinta-alasta. Saarten rantaviivan yhteispituus on 8,6 kilometriä. Saarista Isosaari, Itusaari, Mustasaari ja Häimänsaari ovat yli hehtaarin suuruisia, saarista 19 ovat yli aarin suuruisia ja lopista kaksi ovat alle aarin kokoiset. Muita karttaan nimettyjä saaria ovat Nuottasaari, Keinusaari, Papinsaari, Kyrsäsaari, Neitsytsaari, Ankerinsaari, Heposaari, Kalliosaari, Varissaari, Uksensaari ja Palosaari.

Järven tilavuudeksi on luotaamalla saatu 20 664 tuhatta kuutiometriä. Sen keskisyvyys on 1,8 metriä ja suurin syvyys on 6,7 metriä. Järvi on tasaisen matala eikä siinä esiinny syvänteitä. Syvin kohta sijaitsee 250 metriä Isosaaren rannasta sen lounaispuolella.

Järven rantaviivan pituus on 46 kilometriä pitkä. Sen rannat ovat suurimmaksi osaksi viljeltyä, mutta peltojen välissä on paljon metsämaatakin. Rantojen läheisyydessä on runsaasti haja-asutusta ja vapaa-ajan asuntoja. Järven eteläpäässä sijaitsee Järventaustan kylä ja Kalevankulman kulmakunta. Itärannalla sijaitsee vielä Sajaniemi. Etelä- ja pohjoispäässä sijaitsevat Läyliäisten vierinen kirkko ja Lopen vanha kirkko. Lopen taajama-alue ulottuu nykyään lähden järven pohjoisrantaan asti. Läyliäisten taajama on vielä kilometrin päässä etelärannasta.

Vesistösuhteet 
Järvi sijaitsee Kokemäenjoen vesistössä Vanajan reitin valuma-alueella Tervajoen valuma-alueeseen, jonka Loppijärven valuma-alue järvi kuuluu. Järven vedenpinnan korkeus on 106,0 metriä mpy. Järvi on säännöstelty, jolloin vedenpinnan korkeuden tulee pysyä korkeusarvojen 105,39 metrin ja 106,09 metrin välillä.

Loppijärveen laskevat Erävisjärvi ja Särkijärvi sekä etelästä Yli-Heinijärvi, jonka vedenpinnan korkeus on 2,7 metriä ylempänä. Myös viereiseltä ojitetulta Hanhilamminsuolta, jossa sijaitsee Hanhilammi, on johdettu järveen ojia. Loppijärven lasku-uoma on Nummistenjoki, jota kutsutaan myös Lopenjoeksi tai Isojoeksi. Se lähtee pohjoisosan koillisosasta ja laskee Kesijärveen, sieltä eteenpäin Tervajokea pitkin Kernaalanjärveen, joka vuorostaan laskee Hiidenjokea myöten Vanajaveteen.

Luontoarvoja 
Vuonna 2013 julkaistussa Reija Laurilan opinnäytetyössä Loppijärven tilaa luonnehdittiin huolestuttavaksi. Järveen tulo tulo-ojiien kautta paljon ravinteita, mutta sitä myös poistui Nummistenjoen veden mukana 60 000 kilogrammaa typpeä ja 1 500 kilogrammaa fosforia. Järven oma sisäinen kuormitus on kuitenkin voimakasta, mikä heikentää järven tilaa voimakkaasti ja pidentää suojelutoimenpiteiden vaikutusaikaa suuresti.

Lähteet 

Tervajoen valuma-alue
Lopen järvet
Pohjois-Tapiolan koulu

Pohjois-Tapiolan koulu on Espoon Pohjois-Tapiolassa sijaitseva oppilaitos. Koulun tiloissa toimii noin 320 oppilaan peruskoulu ja väliaikaisesti noin 300 oppilaan Aarnivalkean koulu. Pohjois-Tapiolan koulussa on opetettu ilmaisutaitoa omana oppiaineenaan vuodesta 1962. Yläkoulun vs. rehtori on Petri Kangas.

Vuonna 1964 valmistuneen tiilipintaisen rakennuksen ovat suunnitelleet Eija-Leena ja Elja Airaksinen. Espoon koulurakennusten inventointiraportissa sitä kuvataan linjakkaaksi ja selkeäpiirteiseksi solukouluksi, joka edustaa aikansa rationaalista arkkitehtuuria ja on säilynyt varsin alkuperäisenä. Se muodostaa yhdessä viereisen Sepon koulun kanssa isomman koulukokonaisuuden.

Pohjois-Tapiolan lukio muutti Otaniemeen vuoden 2017 syksyllä sisäilmaongelmien takia. Tuolloin Aarnivalkean koulu siirtyi tiloihin evakkoon.

Lähteet

Espoon peruskoulut
Pohjois-Tapiola
Webb

Webb voi tarkoittaa:

Paikkoja
Webb, Kanada
Webb No. 138, Kanada
Webb, Yhdysvaltojen Alabama
Webb, Yhdysvaltojen Iowa
Webb, Yhdysvaltojen Mississippi
Webb, Yhdysvaltojen New York
Webb, Yhdysvaltojen Wisconsin
Webbjoki, Yhdysvaltojen Mainessa
Webb City, Yhdysvaltojen Missouri
Webbin piirikunta, Yhdysvaltojen Texas

Henkilöitä

 Alan Webb (s. 1983), yhdysvaltalainen kestävyysjuoksija ja triathlonisti
 Aston Webb (1849–1930), brittiläinen arkkitehti
 Beatrice Webb (1858–1943), brittiläinen sosialisti ja taloustieteilijä
 Charley Webb (s. 1988), englantilainen näyttelijä
 Chloe Webb (s. 1956), yhdysvaltalainen näyttelijä
 Clifton Webb (1889–1966), yhdysvaltalainen näyttelijä, laulaja ja tanssija
 Donald Eugene Webb (s. 1931), yhdysvaltalainen rikollinen
 Gary Webb (1955–2004), yhdysvaltalainen tutkiva journalisti
 George Webb (1911–1998), englantilainen näyttelijä
 Hollie Pearne-Webb (s. 1990), brittiläinen maahockeypelaaja
 Holly Webb (s. 1976), brittiläinen lastenkirjailija
 Howard Webb (s. 1971), englantilainen jalkapalloerotuomari
 Jack Webb (1920–1982), yhdysvaltalainen näyttelijä
 James Webb (1906–1992), yhdysvaltalainen NASA:n johtaja, jonka mukaan on nimetty James Webb -avaruusteleskooppi
 Jeffrey Webb (s. 1998), malesialainen alppihiihtäjä
 Jim Webb (s. 1946), yhdysvaltalainen poliitikko ja ministeri
 Jimmy Webb (s. 1946), yhdysvaltalainen laulaja, lauluntekijä ja pianisti
 John Webb (1611–1672), englantilainen arkkitehti
 Karrie Webb (s. 1974), australialainen golfaaja
 Lardarius Webb (s. 1985), yhdysvaltalainen amerikkalaisen jalkapallon pelaaja
 Loretta Lynn, o.s. Webb (s. 1932), yhdysvaltalainen country-laulaja
 Marc Webb (s. 1975), yhdysvaltalainen video- ja elokuvaohjaaja
 Matthew Webb (1848–1883), brittiläinen ensimmäisenä Kanaalin yli uinut merikapteeni
 Neil Webb (s. 1963), englantilainen jalkapalloilija ja manageri
 Oliver Webb (s. 1991), brittiläinen moottoriurheilija
 Philip Webb (1831–1915), englantilainen arkkitehti ja muotoilija
 Philip Barker Webb (1793–1954), englantilainen kasvitieteilijä
 Sam Webb (s. 1945), yhdysvaltalainen kommunistipoliitikko
 Sidney Webb (1859–1947), brittiläinen yhteiskuntatieteilijä, poliitikko ja ministeri
 Spider Webb (1910–1990), yhdysvaltalainen Indianapolis 500 -kuljettaja
 Spud Webb (s. 1963), yhdysvaltalainen koripalloilija
 Stephen Webb, brittiläinen fyysikko ja tietokirjailija
 Steve Webb, brittiläinen jazz- ja rock-muusikko
Hääkuvaus

Hääkuvaus tarkoittaa häihin liittyvää video- tai valokuvausta.

Häävalokuvaus

Häävideo 
Häävideo on hääpäivästä tehtävä videotuotanto. Häävideosta käytetään myös nimitystä hääelokuva. Häävideoiden suosio alkoi 1960-luvulla 8 mm:n filmikameran tultua saataville. Monelle häävideo tuo mieleen 1980-luvun VHS-kameroilla kuvatut taltioinnit, joita harvoin edes leikattiin. Usein häävideokuvaus oli hääparin sukulaisten tai ystävien vastuulla.

Ammattilaisten tekeminä häävideot leikataan sujuviksi, ja muutaman minuutin koostevideot ovat suosiossa. Lyhyet koostevideot sopivat hyvin mm. hääpäivän jakamiseen sosiaalisen median välityksellä. Pidemmät videot taas sisältävät yleensä hääpäivän puheet ja ohjelman kokonaisuudessaan.

Dokumentaarinen hääkuvaus 
Dokumentaarinen hääkuvaus on hääpäivän taltioimista aamun valmisteluista illan viimeisiin ohjelmanumeroihin asti. Tyylisuunta on saanut alkunsa USA:ssa 1970-1980 luvuilla, kun valokuvajournalistit alkoivat kuvaamaan häitä. Aikaisemmin häät kuvattiin niin, että lähes kaikki tilanteet ja asennot olivat lavastettuja. Dokumentaarisen hääkuvauksen ideana on, että kaikki tilanteet kuvataan aitoina ja sellaisina kuin ne tapahtuvatkin. Tilanteiden lisäksi dokumentaariseen hääkuvaukseen liittyy hääpotrettien sekä yksityiskohtien kuvaamista.

Dokumentaarista hääkuvausta on tehty Suomessa 1990 luvulta lähtien.

Aiheesta muualla 

Häävideo tekee uutta tuloaan 

Häät
Se en ollut minä

Se en ollut minä () on yhdysvaltalainen teinikomediasarja, jonka on luonut Tod Himmel ja Josh Silverstein. Sarjasta tehtiin kaksi tuotantokautta ja sen esittäminen aloitettiin Disney Channel-kanavalla 17. tammikuuta 2014. Disney vahvisti kolmannen tuotantokauden perumisen lokakuussa 2015.

Juoni 

Sarjassa teini-ikäiset kaksoset Lindy ja Logan Watson yhdessä kolmen parhaan ystävänsä Jasminen, Garrettin ja Delian kanssa aloittavat ensimmäisen vuotensa Ditka High'n lukiossa. Sarjan jokainen jakso alkaa koomisella "mitä juuri tapahtui" -tilanteella, ja sen jälkeen jakson tarina kerrotaan takautumina. Lindy ja Logan sekä heidän parhaat ystävänsä ovat parempia joutumaan vaikeuksiin kuin pääsemään niistä pois.

Hahmot 
Lindy Watson on entinen nörttihylkiö, joka aloittaa high schoolin täysin uudella asenteella ja lookilla. Parhaan ystävänsä avulla Lindystä tulee koulun suosituin ja ihailluin tyttö. Hän on sosiaalinen, ystävällinen ja itsevarma, sekä tahtoo aina poikien huomiota. Lindy on myös hyvin atleettinen ja hyvä etenkin lumilautailussa. Hän osaa olla hurskastelija, joka aina yrittää näyttää muiden silmiin mahdollisimman hyvältä, ja joskus hänen ystävänsä käyttävät hänen läsnäoloaan vanhempiensa hyväksyntään.
Logan Watson on Lindyn kaksoisveli, itsevarma, rento ja siisti tyyppi, jolla on suuret suunnitelmat tulla merkittäväksi koulussa. Hän pyrkii usein tekemään asiat helpoimman kautta ja hänen ystävänsä kutsuvat sitä "loganailuksi". Logan ei ole koulun älykkäin tai omistautunein opiskelija. Jasminella on tunteita Logania kohtaan, mutta tämä ei tunnu huomaavan sitä...
Jasmine Kang on fiksu, rohkea ja erittäin muotitietoinen teini. Hän on aina neljän parhaan ystävänsä tukena. Jasmine on kulkenut muodin mukana kolmannelta luokalta lähtien. Hän saa vain kiitettäviä arvosanoja, tykkää tehdä rohkeita kepposia ja omistaa täydellisen asun joka tilanteeseen. Hän on myös melkein tunnustanut ihastuksensa Loganiin.
Garrett Spanger on hiukan mysofobinen ja pakkomielteinen puhtaudesta ja järjestyksestä. Hän kammoaa julkisia vessoja eikä ole hyvä pitämään salaisuuksia. Vaikka Garrettilla on tapana viedä asiat liian pitkälle vain paljastaakseen huijauksen, hän on yleensä aina oikeassa.
Delia Delfano on omalaatuinen ja hiukan outo persoona, mutta hänen mielikuvituksellaan ei ole rajoja. Delia on melko vaatimaton eikä pidä itseään ystäviensä "siistiin" porukkaan kuuluvana. Sarjan edetessä hänen tyylinsä on muuttunut naisellisemmaksi. Delia on luova "nörttityttö" ja jalat maassa -tyyppi. Hän on myös suorapuheinen, ja yleensä jo valmiiksi ehtinyt möläyttää ilmoille jotakin kiellettyä.

Rooleissa

Lähteet

Aiheesta muualla 
 Disneyn kotisivut 
 

2010-luvun televisiosarjat
Yhdysvaltalaiset televisiosarjat
Tilannekomediat
NetworkManager

NetworkManager on verkkoyhteyksien hallintaan tarkoitettu työkalu, joka tulee yleensä valmiiksi asennettuna työpöytäjakelun mukana. Se helpottaa käyttöä erityisesti kannettavilla tietokoneilla, joissa on usein tarvetta vaihtaa erilaisten verkkoyhteyksien välillä.

NetworkManager mahdollistaa helpon vaihtamisen eri WLAN-verkkojen välillä listaten saatavilla olevat verkot sekä näyttäen niiden kuuluvuuden. Se osaa myös automaattisesti vaihtaa käyttäjän aikaisemmin käyttämään yhteyteen hänen saapuessaan uudelleen sen kuuluvuusalueelle.

Myös VPN-yhteyksien hallinta onnistuu NetworkManagerin kautta. 0.7-versiosta lähtien NetworkManager tukee myös kännykkälaajakaistaa sekä useampaa samanaikaista yhteyttä. NetworkManagerin kehittämisen aloitti Red Hat vuonna 2004.

NetworkManager-ohjelma koostuu erikseen päällekytkettävästä järjestelmän taustaprosessista (daemon) sekä sitä ohjaavasta edustaohjelmasta kuten työpöydän ilmoitusalueen kuvakkeesta. Edustaohjelmat löytyvät ainakin GNOMElle (nm-applet) ja KDE:lle (knetworkmanager), mutta ne integroituvat myös monille muille työpöydille. Asetuksia voi määrittää myös cnetworkmanager-nimisellä komentorivipohjaisella käyttöliittymällä.

Lähteet

Aiheesta muualla
 Artikkelin lähdeaineisto 

Linux-ohjelmat
TCP/IP
Tietoverkkojen tietoturva
Vapaat ohjelmistot
Bodil

Bodil on pohjoismainen, varsinkin Tanskassa ja Etelä-Ruotsissa esiintyvä naisen etunimi.
 

Nimen alkumuoto on ollut Bothild tai Bothilder, ja sen alkuosa merkitsee apua tai parantumista, loppuosa taistelua. Nimi esiintyy varsinkin Ruotsissa myös muodossa Botilda.

Ruotsissa Bodilin ja myös Botildan nimipäivä on 26. tammikuuta. Sen sijaan Suomessa Bodilin nimipäivä on suomen­ruotsalaisen kalenterin mukaan 9. helmikuuta. Suomessa nimi Bodil on Digi- ja väestötietoviraston tietojen mukaan annettu vuoden 2019 loppuun mennessä noin 300 henkilölle.

Bodil on myös Tanskassa vuosittain jaettavan elokuva­palkinnon nimi.

Tunnettuja Bodileja 

 Bodil (k. 1103), Tanskan kuningatar ja pyhiinvaeltaja 
 Bodil Holmström (s. 1981), suomalainen suunnistaja 
 Bodil Kjer (1917–2003), tanskalainen näyttelijä 
 Bodil Kornbek (s. 1961), tanskalainen poliitikko 
 Bodil Lindfors (s. 1951), suomenruotsalainen kirjailija ja psykoterapeutti 
 Bodil Svendsen (s. 1916), tanskalainen meloja 
 Bodil Udsen (1925–2008), tanskalainen näyttelijä

Lähteet 

Etunimet
Porsche Supercup -kausi 2015

Porsche Mobil 1 Supercup -kausi 2015 oli Porsche Supercup -sarjan 23. kausi. Kauden kilpailut ajettiin Formula 1 -sarjan kisaviikonloppujen yhteydessä. Kausi alkoi 10. toukokuuta Espanjan Barcelonassa ja päättyi 25. lokakuuta  Austinin Texasissa.

Sarjan mestaruuden voitti itävaltalainen Philipp Eng, toiseksi sijoittui saksalainen Sven Müller ja kolmanneksi saksalainen Michael Ammermüller.

Tallit ja kuljettajat

Kilpailukalenteri

Lähteet 

Porsche Supercup
Vuoden 2015 moottoriurheilu